ডেইজি ইরানি
ডেইজি ইরানী (জন্ম: ১৯৫০) হলেন হিন্দি এবং তেলুগু ভাষার চলচ্চিত্রের একজন ভারতীয় অভিনেত্রী। তিনি ১৯৫০ এবং ১৯৬০-এর দশকে একজন জনপ্রিয় শিশু অভিনেত্রী ছিলেন। তিনি বন্দিশ (১৯৫৫) এক হি রাস্তা (১৯৫৬), নয়া দৌড় (১৯৫৭), হাম পঞ্ছি এক ডাল কে (১৯৫৭), জেইলর (১৯৫৮), কয়েদি নং ৯১১ (১৯৫৯) এবং দো উস্তাদ (১৯৫৯)-এর মতো হিন্দি চলচ্চিত্রে অভিনয়ের মাধ্যমে অধিক পরিচিতি লাভ করেছিলেন। পার্শ্ব অভিনেত্রী হিসাবে তিনি কটি পতঙ্গে অভিনয় করেছিলেন। তিনি স্টার প্লাসে প্রচারিত জনপ্রিয় টেলিভিশন অনুষ্ঠান শারারত-এ রাণী দেবীর চরিত্রে অভিনয় করেছেন।